દરેક જીવ જીવન પ્રવાહમાં આગળ વધી રહ્યો છે. અહીં કોઈ કર્તા નથી. દેખીતો કર્તા જે દેખાય છે તે તો નૈમિતિક કર્તા છે, સ્વતંત્ર કર્તા નથી. જો ‘પોતે’ સ્વતંત્ર કર્તા હોત તો, પોતે કાયમ બંધનમાં રહેશે. નૈમિતિક કર્તાને ક્યારેય બાંધી શકાય નહિ. કુદરતી સંજોગોના દબાણથી જગત ચાલી રહ્યું છે. આમાં ફક્ત “હું કરું છું” એ રોંગ બિલીફ ઉભી થઇ છે! કર્તાપણાની આ ખોટી માન્યતાને કારણે આવતા ભવના કર્મનું બીજ રોપાય છે.